Á sama tíma og umferð um höfuðborgarsvæðið dróst saman hefur umferð um hringveginn aldrei verið meiri. Vertinn í vegasjoppunni á Möðrudal hefur fundið vel fyrir aukningunni og hafði vart undan við að steikja ástarpunga í júlí.
Tölur sem Vegagerðin tók saman sýna svart á hvítu hversu duglegir höfuðborgarbúar voru að ferðast um landið í nýliðnum júlímánuði. Þær sýna að umferð dróst saman á öllum mælum Vegagerðarinnar á höfuðborgarsvæðinu. Mest um Vesturlandsveg ofan Ártúnsbrekku eða um 7,3 prósent. Á sama tíma var slegið met í umferð um hringveginn. Jókst umferðin þar um 6 prósent frá því í júlí í fyrra. Þar munar mikið um aukninguna á Austurlandi sem nam rúmum 23 prósentum. Friðleifur Ingi Brynjarsson verkefnisstjóri hjá Vegagerðinni segir tölurnar hafa komið nokkuð á óvart.
Já, ég átti ekki von á því að það yrði slegið met í júlí í akstri. Það var mun meiri umferð en ég átti von á. Voru einhverjir sérstakir staðir fyrir norðan eða austan sem að fólk virtist flykkjast á? Það var svona hlutfallslega mesta aukningin um Mývatnsöræfi og Mývatnsheiði."
Já, landsmenn flykktust austur í land í sumar og fundu Vilhjálmur Vernharðsson og félagar í vegsjoppunni á Möðrudal vel fyrir því.
Þetta er miklu meira en maður bjóst við. Svo náttúrlega þegar veðrið er svona þá vitum við að Íslendingar elta veðrið mikið. Þegar maður fór að sjá fram í spárnar í lok júní og fram í júlí þá vissi maður að það yrði mikil traffík. Þannig að þú hefur ekki haft undan við að steikja ástarpunga og sjóða kjötsúpu í sumar? Nei það er búið að vera nóg að gera í því, bara mjög gott."
Metumferð var um hringveginn í nýliðnum mánuði á meðan umferð um höfuðborgarsvæðið dróst saman. Í vegasjoppunni á Möðrudal höfðu menn vart undan við að steikja ástarpunga og sjóða kjötsúpu. 